‫- סדרה תיעודית של NETFLIX -‬
‫הטורפים החזקים ביותר בכדור הארץ.‬
‫אבל צריך יותר מכוח גולמי…‬
‫כדי להגיע לפסגה.‬
‫הודות למוחם המדהים‬
‫ועל ידי ניצול מרבי‬ ‫של כל הזדמנות שנקרית בדרכם,‬
‫הדובים שולטים‬ ‫בכמה מהאזורים העוינים ביותר בעולם.‬
‫אבל גורים לא נולדים עם כישורי הישרדות.‬
‫צריך ללמד אותם.‬
‫אז על אימא דובה מוטלת אחריות גדולה:‬
‫ללמד את הגורים שלה‬
‫להתמודד עם העולם.‬
‫- דובים -‬
‫- מסצ'וסטס‬ ‫ארצות הברית -‬
‫קיפאון החורף אוחז בכול,‬
‫ויערות הצפון‬
‫דוממים.‬
‫שקטים.‬
‫שום רמז אינו מעיד‬
‫על כך שמתחת לשלג‬
‫מסתתרת ענקית שקועה בשינה.‬
‫נשימתה איטית.‬
‫ליבה פועם רק שמונה פעמים בדקה.‬
‫היא לא אכלה דבר מאז הסתיו.‬
‫במשך שלושה חודשים‬
‫הייתה הדובה השחורה האמריקנית הזאת‬ ‫במצב של חיות מושהית.‬
‫ומופלא מכך…‬
‫לפני שלושה שבועות‬
‫היא התעוררה לזמן קצר והביאה לעולם‬
‫שלושה גורים.‬
‫כל אחד מהם במשקל קופסת שימורים.‬
‫אומנם היא מתקיימת‬ ‫אך ורק על מאגרי השומן שלה,‬
‫אך הגורים שלה לא יהיו רעבים.‬
‫בזכות החלב העשיר שלה‬
‫הם כבר הכפילו את גודלם.‬
‫סיפורים זהים מתרחשים בכל רחבי צפון אמריקה.‬
‫יותר מחצי מיליון דובים שחורים‬ ‫ישנים שנת חורף.‬
‫מתחת לאדמה.‬
‫או מתחת לעצים שנפלו.‬
‫ואפילו, למרבה הפלא, באוויר הפתוח.‬
‫הגורים מתכרבלים ונצמדים לאימא.‬ ‫חום גופה שומר עליהם בחיים.‬
‫אבל האימא הזאת‬
‫בחרה את המאורה הנעימה מכולן.‬
‫כשהאביב יגיע סוף סוף,‬
‫תתחיל העבודה הקשה שלה.‬
‫תקופת הינקות של דוב‬
‫מעצבת את כל מסלול חייו.‬
‫יש רק שמונה מיני דובים.‬
‫תפוצתם רחבה: מהג'ונגלים של אסיה‬
‫ועד למישורי הקרח של האזור הארקטי.‬
‫חלקם קטנים להפתיע,‬
‫בגודל של כלב.‬
‫אחרים שוקלים כמעט טונה.‬
‫אף על פי שכולם מסווגים כאוכלי בשר,‬
‫רובם אוכלים כל מה שמתגלגל לכפותיהם.‬
‫אבל איך למצוא את האוכל הנכון בזמן הנכון?‬
‫את זה אפשר ללמוד רק מאימא מסורה.‬
‫לבית של כל אחד ממיני הדובים‬ ‫יש אתגרים משלו.‬
‫לכן השימוש בכוח המוח‬
‫ולא רק בכוח פיזי‬
‫חיוני להישרדות.‬
‫החורף הארקטי.‬
‫עוין.‬
‫נטול חיים.‬
‫טוב…‬
‫לא לגמרי.‬
‫- סבאלברד‬ ‫נורווגיה -‬
‫אפילו בטמפרטורה של מינוס 40 מעלות,‬
‫דוב קוטב מבודד היטב‬
‫הודות לשכבה כפולה של פרווה‬
‫ושמיכת שומן בעובי זרוע אנושית.‬
‫דובי קוטב לא צריכים לישון שנת חורף.‬
‫החורף הוא עונת הציד שלהם.‬
‫כלבי הים הם הטרף האהוב עליהם,‬
‫ודובי הקוטב משתמשים בחוש הריח המדהים שלהם‬
‫כדי לאתר אותם ממרחק קילומטרים.‬
‫ריח מסקרן עלה באפו של הזכר הזה,‬
‫אבל זה לא טרף.‬
‫אלה דובים אחרים.‬
‫דובים זכרים הורגים לא פעם‬ ‫גורים של זכרים אחרים.‬
‫ילדיה של האימא הזאת כבר כמעט בוגרים,‬
‫לכן נשקפת להם סכנה פחותה.‬
‫בכל זאת,‬
‫עדיף לשמור מרחק.‬
‫לפני שיצאו לחיים עצמאיים,‬
‫עליהם לשכלל את כישורי הציד שלהם.‬
‫ואולי זו הזדמנות‬
‫לשיעור בהלכות הציד מאימא.‬
‫מתקרבים נגד כיוון הרוח.‬
‫משתמשים בהסוואה.‬
‫מתגנבים לטווח תקיפה.‬
‫בכל ציד מוצלח‬
‫אימא עוזרת לגורים שלה להתחזק ולהחכים.‬
‫לאחר שיעזבו אותה, השיעורים האלה יהיו ההבדל‬
‫בין חיים למוות.‬
‫- מסצ'וסטס‬ ‫ארצות הברית -‬
‫דובים מתחילים ללמוד מאימא‬ ‫ביום שבו הם יוצאים מן המאורה.‬
‫האביב הגיע סוף סוף‬ ‫לביתה של משפחת הדובים השחורים,‬
‫ומרחבי הטבע קוראים.‬
‫אימא דובה‬ ‫איבדה יותר מ-45 ק"ג שומן מאז הסתיו,‬
‫כמעט מחצית ממשקל גופה,‬
‫אז היא מוכנה לצאת לדרך.‬
‫אבל מאחר שבטנם מלאה בחלב,‬
‫הגורים שלה לא ממהרים להצטרף.‬
‫זה עולם חדש.‬
‫הטיפוס בא להם בטבעיות.‬
‫למרות זאת, זה מסלול מכשולים.‬
‫כבר במהמורה הראשונה…‬
‫אימא עוזרת להם.‬
‫היא לבדה מספקת להם אוכל, חינוך והגנה.‬
‫זאת אחריות עצומה.‬
‫כשליש מהגורים‬ ‫לא שורדים בשנה הראשונה לחייהם.‬
‫אחת הסכנות הגדולות ביותר העומדות בפניהם‬
‫היא דובים אחרים.‬
‫- אלסקה‬ ‫ארצות הברית -‬
‫דובים חומים, המכונים לעיתים דובי גריזלי,‬
‫ירדו ממאורות החורף בהרים.‬
‫הם מתאספים בכרי דשא לאורך החוף‬ ‫כדי לאכול גומא.‬
‫דובים לא מגינים על טריטוריה‬ ‫כמו חתולים או כלבים,‬
‫אבל הם עדיין יודעים מי הבוס.‬
‫הזכר הדומיננטי הזקן הזה‬
‫מחזיק בזכות ראשונים‬ ‫על שטח המרעה הזה כבר שנים.‬
‫הוא צריך לצבור קילוגרמים‬
‫כדי להתמודד עם כל מי שיעז לקרוא עליו תיגר‬
‫בבוא עונת הרבייה.‬
‫העשב הזה עתיר להפתיע בחלבון בונה שרירים.‬
‫אבל אם אתם חכמים יותר מהדוב הממוצע,‬
‫תוכלו למצוא כאן מקור אוכל מזין עוד יותר.‬
‫האימא הזאת לוקחת את הגורה שלה‬
‫לחוויה קולינרית בלעדית.‬
‫למראית עין, חוף בוצי אינו מקום מבטיח.‬
‫אבל חפירה קצרה‬
‫יכולה לחשוף אוצר.‬
‫לאחר שמוצאים צדפה,‬
‫צריך לפתוח אותה.‬
‫תהליך עדין במפתיע.‬
‫לא כל הדובים כאן יודעים לעשות זאת.‬
‫היא למדה את השיטה מאימה.‬
‫ועכשיו היא מעבירה את הידע הלאה.‬
‫בזמן השפל,‬
‫ציידת צדפות מוצלחת‬ ‫יכולה למצוא 100 מעדנים עסיסיים כאלה.‬
‫זהו מקור טוב בהרבה לחלבונים‬
‫מאשר העשבים שהייתה אוכלת בפרק זמן זהה.‬
‫העברת השיטה לבתה‬ ‫תעניק לה יתרון בעולם תחרותי.‬
‫זר.‬
‫הגיע הזמן לסגת.‬
‫עוד שיעור חשוב:‬
‫הימנעי מעימותים במידת האפשר.‬
‫דוב זועם הוא איתן טבע של ממש.‬
‫אפילו כשהיריב גדול יותר,‬
‫אל תהמרו נגד הדוב.‬
‫או נגד הטפרים שלו.‬
‫אורכם עד עשרה ס"מ, והם כלי נשק מטילי מורא.‬
‫אבל הם גם כלים רב-תכליתיים.‬
‫יתדות טיפוס.‬
‫אתי חפירה.‬
‫גרזיני קרח.‬
‫אפילו כלי אוכל.‬
‫וכשמגיע הזמן להתגרד,‬
‫דבר לא משתווה אליהם.‬
‫חלק מהטפרים הארוכים ביותר‬
‫שייכים לדובים הקטנים ביותר.‬
‫בגודל עשירית מגודלו של דוב גריזלי,‬
‫הדוב המלאי הוא מומחה להישרדות בג'ונגל.‬
‫- בורנאו‬ ‫מלזיה -‬
‫לא קל למצוא מזון בסבך הצמחייה.‬
‫אבל עם חוש ריח שכמעט אין שני לו…‬
‫הוא עוקב אחרי האף שלו.‬
‫הוא איתר את מקור הניחוח המתוק.‬
‫יש רק בעיה אחת.‬
‫הוא נמצא במרומי העץ.‬
‫בגובה ארבע קומות.‬
‫אבל דובים מלאיים‬
‫אוהבים דבש.‬
‫למזלם, הם גם מטפסים מוכשרים.‬
‫הטפרים הארוכים והמעוקלים שלו‬
‫מעניקים לו אחיזה מצוינת,‬
‫וממדיו הצנועים הופכים אותו לקליל וזריז,‬
‫אבל…‬
‫הוא טעה בעץ.‬
‫ועכשיו…‬
‫יש לו תחרות.‬
‫בעצם, אולי לא?‬
‫דובים מלאיים אוהבים גם לאכול זחלים‬ ‫המסתתרים בבולי עץ רקובים.‬
‫דעתו של הדוב השני מוסחת,‬
‫וזו הזדמנות להחליף עצים.‬
‫הדבורים כועסות,‬
‫אבל לשמחתו, אין להן עוקצים.‬
‫סוף סוף.‬
‫הוא מצא את האוצר הזהוב.‬
‫הטפרים שלו הם גם כלי שימושי לרדיית דבש.‬
‫ולשון באורך 25 ס"מ עושה את השאר.‬
‫כשמדובר במציאת אוכל בג'ונגל,‬
‫הדובים המלאיים מלקקים דבש, פשוטו כמשמעו.‬
‫אבל עקב בירוא היערות‬ ‫והפיכתם לשטחים חקלאיים…‬
‫הדובים המלאיים מאבדים את ביתם.‬
‫והם חשופים יותר‬ ‫לציד בלתי חוקי לצורכי רפואה מסורתית.‬
‫עכשיו הם הדובים הנדירים ביותר בעולם.‬
‫נדירים עוד יותר‬
‫מהדוב המסתורי מכולם.‬
‫- סצ'ואן‬ ‫סין -‬
‫הפנדה הענקית מבלה את רוב חייה‬
‫באכילת דבר אחד בלבד.‬
‫חזרן.‬
‫היא יכולה להקדיש 12 שעות‬ ‫לאכילת נצרי חזרן בעצלתיים.‬
‫הם מהווים 99 אחוזים מהתזונה שלה.‬
‫זהו מין הדובים היחיד‬
‫שבכפתו יש משטח עצם דמוי אגודל.‬
‫מושלם להכנת נקניקיית חזרן.‬
‫התזונה הצמחונית הזאת מעוררת תמיהה.‬
‫פנדות התפתחו לאכול בשר.‬
‫אבל מאחר שהבמבוק מצוי בשפע‬ ‫וגדל במשך כל השנה,‬
‫במרוצת מיליוני שנים,‬ ‫הפנדות עברו לאפשרות הקלה יותר.‬
‫הבעיה היא‬
‫שהקיבה שלהם לא הסתגלה לחלוטין לעיכול חזרן.‬
‫אז הדרך היחידה שלה לשרוד היא לאכול הרבה.‬
‫ולא לעשות כמעט שום דבר אחר.‬
‫אבל כשבני האדם כרתו‬ ‫חלקים נרחבים מיערות החזרן של אסיה,‬
‫לפנדות לא נותר מזון,‬
‫והן הגיעו לסף הכחדה.‬
‫הסתמכות על מקור תזונה יחיד‬ ‫היא היוצא מן הכלל.‬
‫לרוב הדובים יש חך הרפתקני יותר.‬
‫- מינסוטה‬ ‫ארצות הברית -‬
‫היערות בגבול קנדה-ארה"ב‬
‫הם ביתם של עשרות אלפי דובים שחורים.‬
‫זה אמצע הקיץ, והאימא הזאת מובילה את גוריה‬
‫בחיפוש אחר מזון.‬
‫נהמות רכות מוודאות שיישארו במסלול.‬
‫הם בני חצי שנה, והם סקרנים.‬
‫אבל עדיין תמימים.‬
‫אימא צריכה להיות העיניים והאוזניים שלהם.‬
‫האנחה הנמוכה שלה אומרת להם‬
‫שמשהו לא בסדר.‬
‫זכר.‬
‫הוא עלול להרוג את הגורים שלה‬
‫ולהכריח אותה להתייחם בשנית.‬
‫כשאימא נוהמת, זה הזמן להתחבא.‬
‫היא מזהירה את הזכר,‬
‫אבל הוא לא קולט את המסר.‬
‫השיעול הזה הוא סימן שפירושו "לטפס".‬
‫עכשיו אימא צריכה לשמור על קור רוח‬
‫ולא לסגת.‬
‫עד שהוא יבין‬
‫שעדיף לא להתעסק איתה.‬
‫מאז שיצאו מן המאורה,‬
‫אימא עודדה את הגורים שלה לטפס.‬
‫זה השתלם.‬
‫עד שתהיה בטוחה שהסכנה חלפה,‬
‫הם יישארו מעל הקרקע.‬
‫זו הזדמנות לעוד אימוני טיפוס,‬
‫בזמן שאימא מנמנמת קצת.‬
‫אבל לא יותר מדי.‬
‫הסתיו מתקרב,‬
‫וכל המשפחה צריכה להתפטם לקראתו.‬
‫באזורים עוינים יותר‬
‫החיפוש אחר מזון ומים‬
‫הוא מאבק תמידי לאורך כל השנה.‬
‫- הרי האנדים‬ ‫פרו -‬
‫נדמה ששום יצור לא יכול לחיות בפסגות האלה.‬
‫אבל עבור כמה דובי משקפיים,‬
‫זה הבית.‬
‫מין הדובים היחיד בדרום אמריקה.‬
‫פדינגטון האמיתי.‬
‫אבל כאן אין צורך במעיל וכובע גשם.‬
‫ההרים הגבוהים ביותר חוסמים את העננים…‬
‫ויוצרים מדבר בגובה רב.‬
‫שמונה חודשים עשויים לחלוף ללא טיפת גשם.‬
‫זה המעיין הטבעי היחיד ברדיוס של קילומטרים.‬
‫נווה מדבר שופע.‬
‫הוא יכול לבלות כאן יום שלם.‬
‫כשזכר משתלט על האמבטיה,‬
‫דובים אחרים חייבים לגלות תושייה.‬
‫האם הזאת מראה לגור שלה‬
‫שאפילו גזע עץ יכול לסייע בהישרדות.‬
‫הלסתות שלה הן החזקות ביותר‬ ‫ביחס לגודלה מכל מיני הדובים,‬
‫והיא קורעת אותו בקלות‬ ‫כדי להגיע ללחות שבפנים.‬
‫מזון ומים הם משאב נדיר כאן,‬
‫לכן עליה לחסוך באנרגייה.‬
‫לנוח לעיתים קרובות.‬
‫מעל הקרקע קריר בהרבה,‬
‫אבל עצים דקיקים לא מספקים תמיכה רבה.‬
‫אז היא עושה משהו‬
‫ששום דוב אחר לא עושה.‬
‫היא מכינה לעצמה מיטה.‬
‫כושר ההמצאה שלה‬
‫מאפשר לה לשרוד עד עונת הגשמים הבאה.‬
‫מיזוג אוויר טבעי.‬
‫מצע נוח.‬
‫המקום המושלם לתנומה.‬
‫- אלסקה‬ ‫ארצות הברית -‬
‫בצפון הרחוק‬
‫החיים שלווים פחות.‬
‫זכר הגריזלי הדומיננטי.‬
‫מאז האביב‬
‫הוא עלה קילו במשקלו מדי יום.‬
‫הוא זקוק למשקל הנוסף.‬
‫הודות לגודלו וכוחו הוא הבוס,‬
‫שולט במקורות המזון הטובים ביותר‬ ‫ומזדווג עם הנקבות המקומיות.‬
‫אבל אחרי עשור על כס השלטון,‬
‫נראה שהוא מאבד את הקסם שלו.‬
‫ובעיה גדולה יותר מתקרבת.‬
‫זכר צעיר יותר חש בחולשתו.‬
‫הבוס צריך להרשים את הנקבות‬
‫ולהראות לצעיר זב החוטם מי בשליטה.‬
‫הליכה מלאת ביטחון עצמי.‬
‫הוא מנסה להיראות מאיים.‬
‫אלא ש…‬
‫הדוב הצעיר עצום ממדים.‬
‫אבל הנקבות צופות במתרחש…‬
‫והוא לא יכול לסגת.‬
‫הבוס הזקן הובס.‬
‫יש חילופי שלטון באחו.‬
‫החל מרגע זה.‬
‫שלטונו של הבוס הישן הסתיים.‬
‫הנקבה עשתה בשכל‬
‫וחיכתה לדוב חזק וראוי יותר‬
‫להעמיד איתו צאצאים.‬
‫הימים הארוכים והחמים עוברים בנעימים,‬ ‫והוא נהנה מפרי עמלו.‬
‫אבל צפונה יותר,‬
‫רק לעבור את הקיץ‬
‫זה אתגר רציני.‬
‫בכל שנה, כשהאזור הארקטי מתחמם,‬
‫קרח הים נסוג צפונה.‬
‫דובי קוטב נתקעים על היבשה,‬ ‫והמזון שם מועט ביותר.‬
‫ועכשיו שינויי האקלים‬ ‫גורמים לקרח להימס מוקדם יותר,‬
‫ודובי הקוטב נשארים רעבים זמן רב יותר.‬
‫אימא חייבת לעשות את כל הדרוש‬
‫כדי לשמור על חיי גוריה.‬
‫אפילו להוביל אותם לעבר סכנה.‬
‫בחוף צפון אלסקה,‬
‫ציידי לווייתנים משאירים גלי עצמות.‬
‫בשל מצוקת הרעב,‬
‫הדובים מתכנסים במקום אחד כדי לאכול.‬
‫הם סובלים זה את זה…‬
‫עד גבול מסוים.‬
‫אימא יודעת שלגורים שלה נשקפת סכנה‬ ‫בקרב דובים בוגרים בעלי מזג רע.‬
‫אבל סכנת הרעב‬
‫חמורה עוד יותר.‬
‫הגורים יצטרכו ללמוד‬ ‫להתמודד עם מצבים לא נעימים שכאלה‬
‫כדי לשרוד בעונת הקיץ‬ ‫המתארכת ומתחממת משנה לשנה.‬
‫למרות זאת,‬
‫אוכלוסיית דובי הקוטב צפויה לקטון בשליש‬
‫במהלך העשורים הבאים.‬
‫הם לא היחידים בסכנה.‬
‫שישה משמונת מיני הדובים‬
‫מוגדרים כמינים פגיעים.‬
‫הסכנה הגדולה ביותר הנשקפת להם‬
‫היא אובדן בתי הגידול שלהם.‬
‫רבים מהם חשופים גם לרדיפה מצד בני האדם.‬
‫אבל עדיין לא מאוחר מכדי להציל אותם,‬
‫להגן על אזורי הבר‬ ‫שהם זקוקים להם כדי לשגשג…‬
‫ולעזור לדובים באמצעות מיזמי הצלה,‬
‫שיקום‬
‫ושחרור.‬
‫מאמצים כאלה כבר נחלו הצלחה מוכחת.‬
‫מיזמי רבייה ושימור יערות‬
‫כמעט הכפילו את מספר הפנדות בטבע.‬
‫אם נפנה מקום לדובים,‬
‫טבעם הסתגלני יעשה את השאר.‬
‫כל עוד תהיה לצידם מישהי‬
‫שתראה להם את הדרך.‬
‫בשעה שצפון אמריקה נצבעת בצבעי הסתיו…‬
‫אימהות הדובים השחורים‬ ‫עובדות במרץ כדי להכין את גוריהן לחורף.‬
‫הן מתמקדות במאכלים עתירי קלוריות.‬
‫בשנה טובה, יבול הבלוטים‬ ‫מספק שפע של פחמימות ושומנים.‬
‫אבל כשאין מספיק מזון בטבע,‬
‫דובים יוצאים לאכול בחוץ…‬
‫והולכים למרכזי הערים‬
‫כדי להפיק את המרב מהאוכל‬
‫שאנחנו זורקים.‬
‫בין שהם בג'ונגל העירוני‬
‫ובין שהם בטבע,‬
‫דובים נעזרים בתושייה שלהם‬ ‫כדי לאכול לשובע במשך הסתיו.‬
‫וככל שהדוב גדול יותר,‬ ‫כך הסעודה מפוארת יותר.‬
‫- קמצ'טקה‬ ‫רוסיה -‬
‫דובים חומים‬
‫הם הדובים הנפוצים ביותר,‬
‫ומצויים ברחבי צפון אמריקה,‬
‫אירופה ואסיה.‬
‫הגדולים ביותר חיים באזורים שופעי מזון.‬
‫וכ-10,000 דובים חיים בחצי האי הוולקני הזה.‬
‫אבל הקרקע הזאת תתכסה בשלג בקרוב‬
‫למשך חצי שנה.‬
‫כדי לשרוד שנת חורף כה ארוכה,‬ ‫הם יצטרכו להכפיל את משקלם.‬
‫ויש רק דרך אחת לעשות את זה.‬
‫דיג.‬
‫בכל שנה‬
‫מיליוני דגי סלמון מגיעים לכאן כדי להתרבות‬ ‫ומספקים טרף בלתי נדלה.‬
‫זכר גדול יכול לצרוך כמות מדהימה‬ ‫של קלוריות: 100,000 ביום.‬
‫שווה ערך ל-300 צ'יזבורגרים.‬
‫קוראים לזה היפרפגיה.‬
‫הם יכולים לאכול‬
‫ולאכול‬
‫בלי להרגיש שובע.‬
‫הסעודה העונתית הזאת הופכת למאגרי שומן,‬
‫דלק לחורף הארוך המצפה להם.‬
‫כל דוב חי את חייו בצורה שונה מעט.‬
‫אבל לכולם יש דבר אחד במשותף.‬
‫הזמן שאימהות משקיעות‬ ‫בהקניית כישורים לדור הבא…‬
‫ובהדרכת הגורים לאורך העונות המתחלפות…‬
‫הוא הסוד האמיתי להצלחתם של הדובים.‬
‫בין שמדובר בהישרדות במדבר עוין,‬
‫ובין שמדובר‬ ‫בהתמודדות נוספת עם החורף הארקטי.‬
‫גורי הדוב השחור שרדו עד סוף שנתם הראשונה.‬
‫הם שבו למאורה‬
‫לאחר שהטעינו מצברים…‬
‫ועברו למצב חיסכון באנרגיה.‬
‫במאורה המוגנת והחמימה‬
‫הם ישקעו בשינה נעימה עד בוא האביב.‬
‫מכורבלים לצד אימא.‬